OpenLLM-France/wikimedia huggingface dataset:
# Mela

«Mela» té aquests significats:
* Mela (Còrsega), municipi francès, a la regió de Còrsega, al departament de Còrsega del Sud
* Mela (pel·lícula), pel·lícula índia del 2000
* Biografies:
** Marc Anneu Mela, el fill més jove del retòric Marc Anneu Sèneca
** Fabi Mela, jurista romà
** Pomponi Mela, geògraf romà
# Can Casacuberta

«Can Casacuberta» té aquests significats:
* Can Casacuberta o Fàbrica Casacuberta, edifici industrial de Badalona
* Can Casacuberta (Manlleu), edifici de planta i dos pisos a Manlleu (Osona)
* Biblioteca Can Casacuberta, biblioteca pública a l'antiga fàbrica de Can Casacuberta de Badalona
# Gran Premi de Bèlgica del 1984

Resultats del Gran Premi de Bèlgica de Fórmula 1 disputat la temporada 1984 al circuit de Zolder el 29 d'abril del 1984.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 27 | Michele Alboreto | Ferrari | 70 | 1h 36' 32. 048 | 1 | 9 |
| 2 | 16 | Derek Warwick | Renault | 70 | + 42.386 s | 4 | 6 |
| 3 | 28 | René Arnoux | Ferrari | 70 | + 1' 09.803 min. | 2 | 4 |
| 4 | 6 | Keke Rosberg | Williams - Honda | 69 | Sense combustible | 3 | 3 |
| 5 | 11 | Elio de Angelis | Lotus - Renault | 69 | + 1 Volta | 5 | 2 |
| 6 | 19 | Ayrton Senna | Toleman - Hart | 68 | + 2 Voltes | 19 | 1 |
| 7 | 15 | Patrick Tambay | Renault | 68 | + 2 Voltes | 12 | |
| 8 | 17 | Marc Surer | Arrows - Ford | 68 | + 2 Voltes | 24 | |
| 9 | 1 | Nelson Piquet | Brabham - BMW | 66 | Motor | 9 | |
| 10 | 10 | Jonathan Palmer | RAM - Hart | 64 | + 2 Voltes | 26 | |
| DSQ | 4 | Stefan Bellof | Tyrrell - Ford | 69 | Desqualificat | 21 | |
| Ret | 21 | Mauro Baldi | Spirit - Hart | 53 | Suspensions | 25 | |
| DSQ | 3 | Martin Brundle | Tyrrell - Ford | 51 | Desqualificat | 22 | |
| Ret | 26 | Andrea de Cesaris | Ligier - Renault | 42 | Accident | 13 | |
| Ret | 2 | Teo Fabi | Brabham - BMW | 42 | Virolla | 18 | |
| Ret | 14 | Manfred Winkelhock | ATS - BMW | 39 | Problemes físics | 6 | |
| Ret | 8 | Niki Lauda | McLaren - TAG | 35 | Bomba de l'aigua | 14 | |
| Ret | 23 | Eddie Cheever | Alfa Romeo | 28 | Motor | 11 | |
| Ret | 5 | Jacques Laffite | Williams - Honda | 15 | P. elèctrica | 15 | |
| Ret | 25 | Francois Hesnault | Ligier - Renault | 15 | Radiador | 23 | |
| Ret | 18 | Thierry Boutsen | Arrows - BMW | 15 | Motor | 17 | |
| Ret | 24 | Piercarlo Ghinzani | Osella - Alfa Romeo | 14 | Transmissió | 20 | |
| Ret | 12 | Nigel Mansell | Lotus - Renault | 14 | Embragatge | 10 | |
| Ret | 7 | Alain Prost | McLaren - TAG | 5 | Distribuïdor | 8 | |
| Ret | 22 | Riccardo Patrese | Alfa Romeo | 2 | Encesa | 7 | |
| Ret | 20 | Johnny Cecotto | Toleman - Hart | 1 | Embragatge | 16 | |
| NVQ | 9 | Philippe Alliot | RAM - Hart | | | | |

## Altres

* Pole: Michele Alboreto 1' 14. 846
* Volta ràpida: René Arnoux 1' 19. 294 (a la volta 64)

## Referències

* «Web Oficial de la Fórmula 1». Arxivat de l'original el 2014-11-04. [Consulta: 21 abril 2010].
# Melcior Llavinés i Roca

Melcior Llavinés i Roca (Esplugues de Llobregat, 1901 - Esplugues de Llobregat, 18 d'abril de 1986) va ser el primer batlle d'Esplugues de la dictadura franquista. Va ocupar el càrrec entre 1939 i 1945; és a dir, en plena postguerra. El va succeir Josep Mañé i Baleta, que només va estar un any al capdavant del Consistori. També va ser un dels primers industrials d'Esplugues.

## Biografia

Melcior Llavinés, fill de Joan Llavinés i d'Enrica Roca, va néixer al barri del Raval d'Esplugues, desaparegut per la construcció de l'autopista A-2 (actualment, B-23). Va estudiar a l'Escola Industrial de Barcelona. El 1920, amb el seu cosí Josep Flavià, va muntar el Taller Flavià, dedicat a la producció de material de fontaneria, que va arribar a treballar per a la Societat General d'Aigües de Barcelona (Agbar). Poc més tard tots dos van fundar una foneria, que proveïa manetes per a vehicles de la companyia SEAT. Va casar-se amb Joaquima Vallbona i Riera (1907 - 17 de juliol del 1991), amb qui va tenir dues filles, Enriqueta i Maria Carme. Va morir l'abril de 1986 amb 85 anys.

## Trajectòria política

Va ser el primer alcalde franquista d'Esplugues. Durant la joventut va simpatitzar amb la Lliga Regionalista, motiu pel qual durant la Guerra Civil va haver de fugir d'Esplugues; va ser descobert i tancat a la txeca de Can Vidalet (Esplugues), tot i que va ser alliberat per la intercessió casual d'una figura de Sant Just Desvern. Va acabar acceptant l'alcaldia d'Esplugues, després de pressions perquè l'acceptés a causa de la seva posició socioeconòmica. Sota el seu mandat es va establir l'Ajuntament d'Esplugues en la seu actual, un antic hostal de la carretera Laureà Miró. Se'l considera un personatge polèmic per la seva adscripció franquista.
Es té constància que, durant els consells de guerra i els expedients de responsabilitats polítiques de la postguerra, Melcior Llavinés va signar informes sobre aspectes ideològics i polítics en contra de persones, reports que els van suposar l'exili, la presó o l'execució, entre d'altres.

## Referències

* 1 2 «Necrològiques. Melcior Llavinés i Roca». Crònica de la Vida d'Esplugues, 431-432, maig-juny 1986, pàg. 5.
* 1 2 3 4 5 Torras, Joan «Cases i famílies d'Esplugues: Cal Llavinés». Crònica de la Vida d'Esplugues, 613-615, maig-juliol 2002, pàg. 10-12.
* ↑ «Necrològiques. Joaquima Vallbona i Riera, vídua de Melcior Llavinés i Riera». Crònica de la Vida d'Esplugues, 495, 9-1991, pàg. 6.
* ↑ «L'última pensada del senyor Català». Setmanari del Baix Llobregat, 23-09-1977, pàg. 15.
* ↑ «Associació Memòria històrica i democràtica del Baix Llobregat». [Consulta: 4 desembre 2015].
# Idina Menzel

Idina Kim Menzel (Nova York, 30 de maig de 1971) és una actriu i cantautora nord-americana, especialment coneguda per donar veu a Elsa en la pel·lícula de Disney de 2013, Frozen. A més d'interpretar la cançó "Let It Go" de la pel·lícula en la seva versió oficial.
També va tenir papers en el musical de Stephen Schwartz, Wicked, i en el de Jonathan Larson, Rent. Va ser nominada per tots dos papers als Premis Tony, el màxim guardó en la comunitat teatral, guanyant el premi en la categoria Millor actriu principal en un musical per Wicked en 2004. També va interpretar a Sheila en la reeixida obra hippie Hair. Des de 2010 fins a 2014 va interpretar de forma ocasional el paper de Shelby Corcoran en la sèrie de televisió musical Glee.
Té un registre de soprano.

## Primers anys

Menzel va créixer en Woodbury, Long Island, Estats Units, mudant-se després a Queens, Nova York i a Nova Jersey. Sempre va saber que volia cantar i quan tenia cinc anys es va adonar que tenia talent.
Així va participar en concursos de talents i produccions musicals de l'escola, una de les quals va anar El mag de Oz basada en la novel·la de Lyman Frank Baum, El meravellós mag de Oz, on va interpretar a Dorothy Gale. Va ser entrenada en cant clàssic fins que va ingressar a la preparatòria "Syosset" en Long Island, on va seguir presentant-se en obres musicals de l'escola amb papers principals i també va començar a interessar-se per cançons de R&B i Jazz de cantants com Aretha Franklin, Billie Holiday, Chaka Khan, entre d'altres.
Va anar a la Tisch School of the Arts de la Universitat de Nova York.

## Vida personal

El seu pare Stuart Mentzel, és un venedor de pijames i la seva mare, Helene, és terapeuta. Té una germana menor, Cara. La seva família és jueva.
Va estar casada amb l'actor Taye Diggs, al que va conèixer mentre tots dos actuaven en Rent, i amb qui va tenir un fill, Walker Nathaniel, nascut en 2009. Al desembre de 2013, després de deu anys de matrimoni van anunciar la seva separació.
# Mighty Joe Young

«Mighty Joe Young» té aquests significats:
# Giro d'Oro

El Giro d'Oro és una cursa ciclista italiana d'un sol dia que es disputà al Trentino entre 1983 i 2008. Fins al 1995 la cursa fou reservada a ciclistes amateurs, obrint-se als professionals a partir de l'any següent. A partir del 2005 i fins al 2008 formà part de l'UCI Europa Tour amb una categoria 1.1.
Damiano Cunego, amb dues victòries, és el ciclista que més vegades ha guanyat la cursa.

## Palmarès

| Any | Vencedor | Segon | Tercer |
| 1983 | Ezio Moroni | Herrik Santisiak | Pierangelo Cornelio |
| 1984 | Luciano Godio | Moravio Pianegonda | Antonio Santaromita |
| 1985 | Paolo Dalbianco | Lorenzo Inama | Gianni Pigatto |
| 1986 | Pierluigi Berzotelli | Sandro Santon | Fabio Campagna |
| 1987 | Federico Longo | Paolo Ricciuti | Gianni Faresin |
| 1988 | Stefano Dalla Pozza | Remo Rossi | Stefano Cecchini |
| 1989 | Igor Tramanin | Luca Prada | Kristian Zanolin |
| 1990 | Carlo Benigni | Stefano Cortinovis | Mauro Bettin |
| 1991 | Sergio Barbero | Carlo Combacchini | Marco Rosani |
| 1992 | Fausto Dotti | Massimo Donati | Andrea Noè |
| 1993 | Mauro Bettin | Roberto Menegotto | Daniele Pontoni |
| 1994 | Roberto Dal Sie | Luigi Dalla Bianca | Stefano Finesso |
| 1995 | Davide Casarotto | Luca Prada | Luigi Dalla Bianca |
| 1996 | Emiliano Murtas | Gianluca Valoti | Stefano Finesso |
| 1997 | Michele Favaron | Fabrizio Guidi | Raffaele Longo |
| 1998 | Angelo Citracca | Igor Pugaci | Gian-Paolo Mondini |
| 1999 | Milan Kadlek | Fabio Bulgarelli | Gianluca Tonetti |
| 2000 | Alessandro Baronti | Serguey Matvejev | Eddy Ratti |
| 2001 | Oscar Borlini | Alessandro Guerra | Domenico Romano |
| 2002 | Damiano Cunego | Patrick Sinkewitz | Remmert Wielinga |
| 2003 | Dave Bruylandts | Staf Scheirlinckx | Glen Chadwick |
| 2004 | Jure Golcer | Eddy Ratti | Giampaolo Cheula |
| 2005 | Luca Mazzanti | Freddy González | José Rujano |
| 2006 | Damiano Cunego | Giuseppe Palumbo | Luca Mazzanti |
| 2007 | Dainius Kairelis | Luis Felipe Laverde | Christian Pfannberger |
| 2008 | Gabriele Bosisio | Danilo Di Luca | Franco Pellizotti |

## Referències

* 1 2 3 «Giro d'Oro (Ita) - Cat.1.1». Arxivat de l'original el 2016-03-03. [Consulta: 8 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giro d'Oro» (en italià). [Consulta: 8 desembre 2022].
# Gran Premi de Bèlgica del 1989

Resultats del Gran Premi de Bèlgica de Fórmula 1 disputat la temporada 1989 al circuit de Spa-Francorchamps el 27 d'agost del 1989.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 1 | Ayrton Senna | McLaren - Honda | 44 | 1h 40' 54. 196 | 1 | 9 |
| 2 | 2 | Alain Prost | McLaren - Honda | 44 | + 1.304 s | 2 | 6 |
| 3 | 27 | Nigel Mansell | Ferrari | 44 | + 1.824 s | 6 | 4 |
| 4 | 5 | Thierry Boutsen | Williams - Renault | 44 | + 54.408 s | 4 | 3 |
| 5 | 19 | Alessandro Nannini | Benetton - Ford | 44 | + 1' 08.805 min. | 7 | 2 |
| 6 | 9 | Derek Warwick | Arrows - Ford | 44 | + 1' 18.316 min. | 10 | 1 |
| 7 | 15 | Mauricio Gugelmin | March - Judd | 43 | + 1 Volta | 9 | |
| 8 | 36 | Stefan Johansson | Onyx - Ford | 43 | + 1 Volta | 15 | |
| 9 | 23 | Pierluigi Martini | Minardi - Ford | 43 | + 1 Volta | 14 | |
| 10 | 20 | Emanuele Pirro | Benetton - Ford | 43 | + 1 Volta | 13 | |
| 11 | 22 | Andrea de Cesaris | Dallara - Ford | 43 | + 1 Volta | 18 | |
| 12 | 16 | Ivan Capelli | March - Judd | 43 | + 1 Volta | 19 | |
| 13 | 26 | Olivier Grouillard | Ligier - Ford | 43 | + 1 Volta | 26 | |
| 14 | 3 | Jonathan Palmer | Tyrrell - Ford | 42 | + 2 Voltes | 21 | |
| 15 | 24 | Lluís Pérez Sala | Minardi - Ford | 41 | + 3 Voltes | 25 | |
| 16 | 30 | Philippe Alliot | Larrousse - Lamborghini | 39 | Motor | 11 | |
| Ret | 10 | Eddie Cheever | Arrows - Ford | 38 | Rodes | 24 | |
| Ret | 37 | Bertrand Gachot | Onyx - Ford | 21 | Virolla | 23 | |
| Ret | 6 | Riccardo Patrese | Williams - Renault | 20 | Col·lisió | 5 | |
| Ret | 29 | Michele Alboreto | Larrousse - Lamborghini | 19 | Col·lisió | 22 | |
| Ret | 21 | Alex Caffi | Dallara - Ford | 13 | Virolla | 12 | |
| Ret | 7 | Martin Brundle | Brabham - Judd | 12 | Frens | 20 | |
| Ret | 28 | Gerhard Berger | Ferrari | 9 | Virolla | 3 | |
| Ret | 8 | Stefano Modena | Brabham - Judd | 9 | Direcció | 8 | |
| Ret | 25 | René Arnoux | Ligier - Ford | 4 | Col·lisió | 17 | |
| Ret | 4 | Johnny Herbert | Tyrrell - Ford | 3 | Virolla | 16 | |
| NVQ | 12 | Satoru Nakajima | Lotus - Judd | | | | |
| NVQ | 11 | Nelson Piquet | Lotus - Judd | | | | |
| NVQ | 38 | Christian Danner | Rial - Ford | | | | |
| NVQ | 39 | Pierre Henri Raphanel | Rial - Ford | | | | |
| NVQ | 17 | Nicola Larini | Osella - Ford | | | | |
| NVQ | 18 | Piercarlo Ghinzani | Osella - Ford | | | | |
| NVQ | 31 | Roberto Moreno | Coloni - Ford | | | | |
| NVQ | 40 | Gabriele Tarquini | AGS - Ford | | | | |
| NVQ | 34 | Bernd Schneider | Zakspeed - Yamaha | | | | |
| NVQ | 35 | Aguri Suzuki | Zakspeed - Yamaha | | | | |
| NVQ | 41 | Yannick Dalmas | AGS - Ford | | | | |
| NVQ | 33 | Gregor Foitek | Euro Brun - Judd | | | | |
| NVQ | 32 | Enrico Bertaggia | Coloni - Ford | | | | |

## Altres

* Pole: Ayrton Senna 1' 50. 867
* Volta ràpida: Alain Prost 2' 11. 571 (a la volta 44)

## Referències

* «Web Oficial de la Fórmula 1». Arxivat de l'original el 2015-01-18. [Consulta: 4 maig 2010].
# George Ellery Hale

George Ellery Hale (Chicago, Illinois, 29 de juny de 1868 – Pasadena, Califòrnia, 21 de febrer de 1938) va ser un astrònom estatunidenc, especialista del Sol.
Va inventar, amb Henri-Alexandre Deslandres, l'espectroheliògraf mentre que era estudiant al Massachusetts Institute of Technology.
Va participar i va ajudar a la fundació d'un cert nombre de grans observatoris, entre els quals l'observatori Yerkes i l'observatori del Mont Wilson. A l'observatori del Mont Wilson, va contractar i va donar suport en les seves recerques a Harlow Shapley i Edwin Hubble. Va fer igualment molt per aconseguir fons, organitzar i promoure institucions astronòmiques, societats i diaris. Hale va jugar igualment un paper essencial en el desenvolupament del California Institute of Technology (Caltech) de Pasadena.
En el transcurs de la seva carrera, George Hale va rebre :
* El premi Rumford el 1902 per a la invenció de l'espectroheliògraf,
* La medalla Henry Draper el 1904,
* La medalla d'or de la Royal Astronomical Society el 1904,
* La medalla Bruce el 1916,
* La medalla Franklin el 1927,
* La medalla Copley el 1932.
Un cràter a la Lluna i un altre a Mart porten el seu nom per retre-li homenatge. El seu nom ha estat igualment donat al telescopi Hale de l'observatori del Mont Palomar, així com l'asteroide (1024) Hale.
Les seves obres més importants són The Study of Stellar Evolution (1924) i The New Heavens (1924).

## Enllaços externs

* (anglès) Pàgina de la medalla Bruce Arxivat 2020-11-27 a Wayback Machine.
# Montignies

«Montignies» té aquests significats:
* Montignies-lez-Lens, nucli de Lens
* Montignies-Saint-Christophe, nucli d'Erquelinnes
* Montignies-sur-Roc, nucli d'Honnelles
* Montignies-sur-Sambre, nucli de Charleroi
# Christel Steffin

Christel Steffin (Hohennauen, 4 d'abril de 1940), coneguda també pel seu nom de casada Christel Schulz'', és una nedadora alemanya, especialista en estil lliure, que va competir per la República Democràtica Alemanya i d.
El 1956 va prendre part en els Jocs Olímpics d'Estiu de Melbourne, on quedà eliminada en sèries en la prova dels 100 metres lliures del programa de natació. Quatre anys més tard, als Jocs de Roma, guanyà la medalla de bronze en la prova dels 4x100 metres lliures, formant equip amb Heidi Pechstein, Gisela Weiss i Ursula Brunner.
En el seu palmarès també destaquen cinc campionats nacionals dels 100 metres lliures de la República Democràtica Alemanya, el 1955, 1956, 1957, 1959 i 1960, i el dels 400 metres lliures de 1957 i 1959.
Steffin continua competint en categoria màster, amb nombroses victòries tan a nivell nacional com internacional.

## Referències

* ↑ Christel Steffin a Sports Reference (arxivat)
* ↑ «Schwimmen - Deutsche Meisterschaften - Mannschaft». [Consulta: 25 juliol 2020].
* ↑ «SG Einheit Rathenow». [Consulta: 25 juliol 2020].
# Schutzpolizei

La Schutzpolizei, abreujat Schupo, és una ramificació de la Landespolizei, la policia dels estats alemanys. Schutzpolizei significa literalment "policia de seguretat" o "protecció", encara que sol traduir-se com a Policia uniformada.
Generalment la Schutzpolizei disposa del major nombre de personal, el qual està en servei les 24 hores del dia i que a més compta amb una àmplia gamma de funcions. Igual que en molts altres països, la policia uniformada alemanya sol ser la primera a arribar a l'escena d'un incident, ja es tracti d'un assassinat o d'un accident de trànsit. També es fan càrrec de l'acció inicial (Erster Angriff), fins i tot si posteriorment el cas és lliurat als investigadors de la Kriminalpolizei (Kripo).

## Història

Durant l'època nazi, després d'un decret de Hitler al juliol 1936 que "unificava el control de les funcions policials en el Reich", la Schutzpolizei va passar a formar part de la nova Ordnungspolizei. Més endavant, ja en el transcurs de la Segona guerra mundial, la Schupo va ser responsable de diverses massacres contra la població civil polonesa i les comunitats jueves recloses en els Guetos de l'Europa oriental.

## Referències

* ↑ George C. Browder (2004).
* ↑ Williams, Max (2001); Reinhard Heydrich: The Biography: Volume 1, Ulric Publishing, pág. 77
* ↑ Christopher Browning (1999); Nazi Policy, Jewish Workers, German Killers, pág. 143
# Michael Alpert

Michael Alpert (1936) és un historiador britànic, catedràtic emèrit de la Universitat de Westminster.
Entre les seves obres destaquen A New International History of the Spanish Civil War (St Martin's Press, 1994), El ejército popular de la República, La Guerra civil en el mar, La reforma militar de Azaña (Siglo XXI, 1982) o Crypto-Judaism and the Spanish Inquisition (Palgrave, 2001), entre d'altres.
La seva obra La reforma militar de Azaña es va convertir en un text de referència per a l'estudi del líder republicà i la reforma escomesa per aquest en l'Exèrcit espanyol durant el primer bienni de la Segona República Espanyola.

## Referències

* ↑ «Alpert, Michael». VIAF.
* ↑ González Martínez, 2008, p. 427.
* ↑ Messenger, 2014, p. 78-81.
* ↑ Smyth, 1996, p. 629-640.
* ↑ González Martínez, 2008, p. 427-432.
* 1 2 3 Rodríguez Velasco, 2009, p. 401.
* ↑ «El Mediterráneo, campo de batalla de la Guerra Civil española: la intervención naval italiana. Una primera aproximación documental». Cuadernos de Historia Contemporánea. Universidad Complutense de Madrid, 19, 1997, pàg. 57.
* ↑ Ward, 2004, p. 167-169.
* ↑ Homza, 2002, p. 1297.
* ↑ Rodríguez Velasco, 2009, p. 401-402.

## Bibliografia

* Homza, Lu Ann «Michael Alpert. Crypto-Judaism and the Spanish Inquisition» (en anglès). The American Historical Review. Oxford University Press, 107, 4, 10-2002, pàg. 1297. ISSN: 0002-8762.
* «Alpert, Michael: El Ejército Popular de la República, 1936-1939. Barcelona: Ed. Crítica. 2007, 463 pp.». Anales de Historia Contemporánea. Universitat de Múrcia, 24, 2008, pàg. 427-432. ISSN: 0212-6559.
* «Michael Alpert, The Republican Army in the Spanish Civil War, 1936–1939» (en anglès). Journal of Contemporary History, 49, 10-2014. DOI: 10.1177/0022009414550269c. ISSN: 0022-0094.
* Messenger, David A. «Organizing the Fight: Armies and the Spanish Civil War» (en anglès). History: Reviews of New Books, 42, 3, 2014. DOI: 10.1080/03612759.2014.903710. ISSN: 0361-2759.
* «Alpert, Michael: La reforma militar de Azaña. Granada: Comares, 2008.». Studia historica. Historia contemporánea. Ediciones Universidad de Salamanca, 27, 2009, pàg. 420-421. ISSN: 0213-2087.
* Smyth, Denis «Franco "Cunctator"» (en anglès). The International History Review. Taylor & Francis, Ltd., 18, 3, 8-1996, pàg. 629-640. ISSN: 0707-5332.
* Ward, Seth «Crypto-Judaism and the Spanish Inquisition by Michael Alpert» (en anglès). Shofar. Purdue University Press, 22, 4, 2004, pàg. 167-169. ISSN: 0882-8539.
# Ignacio Díaz de Olano

Ignacio Salvador Díaz Ruiz de Olano (Vitòria, Àlaba, 1 de febrer de 1860 – ibídem, 7 de març de 1937) fou un pintor costumista basc que va aconseguir una gran notorietat en vida.

## Biografia

Ignacio Díaz d'Olano va començar a estudiar pintura a l'Escola de Belles Arts de la seva ciutat natal, la qual durant la segona part del segle xix va ser el bressol d'importants pintors, com ara Fernando de Amárica, Adrián Aldecoa (alumne de Díaz de Olano) i altres. Entre 1876 i 1880, gràcies a una beca de l'ajuntament de Vitòria aconseguida sobre per la qualitat dels seus treballs, va continuar els seus estudis a l'Escola de Belles Arts de Barcelona, on un dels seus professors va ser Gustavo Bacarisas.
Després d'un retorn temporal a la seva ciutat, es va desplaçar a París, on va treballar pel Teatre de l'Òpera En 1984, gràcies al seu amic Felipe Arrieta, va anar a treballar a Roma, per després tornar i s'establir-se definitivament a la capital basca, on va ser professor d'un gran nombre de pintors coneguts avui en dia, com ara Adrián Aldecoa, Teodoro Dublang o Tomás Alfaro Alfaro, entre d'altres.
Encara que es va especialitzar i és fonamentalment conegut per la seva pintura costumista, que abordava des del realisme, i que donava gran protagonisme a les persones en el seu entorn, va fer servir també altres tècniques més clàssiques com ara el retrat, el bodegó, o el paisatge.
Avui dia la col·lecció més important de la seva obra es troba al Museu de Belles Arts d'Àlaba. Un carrer de la seva ciutat natal porta el seu nom.

## Premis i reconeixements (selecció)

* 1895. Medalla de bronze en l'Exposició Nacional.
* 1899. Medalla d'argent en l'Exposició Nacional, amb el quadre “Agost”, actualment propietat del Museu del Prado

## Obres (selecció)

Alguns dels quadres més coneguts són:
* 1899. Agost
* 1904. La vuelta de la romería (2087 X 308 cm.)

## Obra en col·leccions i museus (selecció)

* Museu del Prado
* Museu de Belles Arts d'Àlaba

## Referències

* ↑ «Díaz Olano, Ignacio». Web del Museu del Prado.
* ↑ «Diaz Olano, Ignacio». Auñamendi Eusko Entziklopedia.
* ↑ «Ignacio Díaz Olano: Realismo costumbrista». Trianarts.com.
* ↑ «Calle Pintor Díaz de Olano». Callejero.net.
* ↑ «Agosto - Colección - Museo Nacional del Prado». Museu del Prado.
* ↑ «Vuelta de la romería del Calvario». Web de la Diputació Foral d'Àlaba..

## Enllaços externs

* Obres de Díaz de Olano en ArtPrice
# Muhàmmad II

Muhàmmad II és el nom dels següents personatges:
* Mehmet II (Edirne, 1432 – 1481), soldà otomà
* Muhàmmad al-Mahdí bi-L·lah, quart califa omeia de Còrdova (1009)
* Muhàmmad Xah II Tughluk (~1300 - 1351), sultà de Delhi
* Muhàmmad Xah II Bahman, sultà bahmànida (1278-1397)
* Muhàmmad Xah II Karim Gudjarati (1442), sultà de Gujarat
* Muhàmmad II ibn Mahmud (1128-1159), sultà seljúcida de Pèrsia
* Muhàmmad II al-Faqih, emir de Granada
* Muhàmmad II o Muhàmmad al-Mahdí bi-L·lah (? - 1010), califa omeia de Còrdova (1009-10)